Diari Oficial de la Generalitat Valenciana


Sumari del DOGV 7709, del 01-02-2016 (2016/388)

RESOLUCIÓ de 7 de gener de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària tercera a la declaració d'impacte ambiental corresponent a l'expedient 39/03-AIA Sagunt.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7709

Data del DOGV
:   01-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/388


Data del document
:   07-01-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Sagunt
    * impacte ambiental

RESOLUCIÓ de 7 de gener de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària tercera a la declaració d'impacte ambiental corresponent a l'expedient 39/03-AIA Sagunt. [2016/388]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, el qual establix la publicació en el Diari Oficial de la Comunitat Valenciana de la resolució complementària a la declaració d'impacte ambiental, resolc:  
Publicar en el Diari Oficial de la Comunitat Valenciana la resolució complementària tercera corresponent a l'expedient 39/03-AIA Sagunt.  
  
  
«Resolució complementària de la declaració d'impacte ambiental  
Expedient: 39/03-AIA.  
Títol: Homologació i Pla Parcial Industrial del Sector Parc Empresarial Sagunt 1 del Pla General d'Ordenació Urbana de Sagunt.  
Promotor: Conselleria d'Economia, Indústria, Turisme i Ocupació.  
Autoritat substantiva: Servei Territorial d'Urbanisme de València.  
Localització: zona denominada Serveta, entre la carretera provincial CV-309 (VV-7014) i la marjal dels Moros, al sud del nucli urbà de Port de Sagunt.  
Antecedents i objecte de la modificació proposada:  
L'objecte afecta l'expedient 39/03-AIA referent al projecte d'homologació i Pla Parcial Industrial del Sector Parc Empresarial Sagunt 1 del Pla General d'Ordenació Urbana de Sagunt.  
El 5 de març de 2003 es va formular la declaració d'impacte ambiental de l'expedient referit, del seu condicionant número 2 es van formular modificacions en les resolucions complementàries de 28 de febrer de 2005 i d'11 de desembre de 2008.  
L'enunciat d'este condicionant número 2 de la Resolució de 28 de febrer de 2005 establit amb la finalitat de preservar els valors naturals existents en la marjal dels Moros inclou, entre altres, l'epígraf 2.5 que indica que «Per a aconseguir garantir l'eficàcia de les mesures proposades, la seua aplicació i el seguiment serà permanentment revisat pels serveis tècnics de la Conselleria de Territori i Habitatge que podrà, en funció dels resultats obtinguts, determinar la seua revisió o modificació si ho considera oportú». Entenent que la referència a la conselleria serà aquella amb competències en medi ambient.  
L'òrgan promotor presenta una sol·licitud de modificació del condicionant número 2 de la declaració d'impacte ambiental emesa, a fi que incorpore la condició que l'elevació lineal de la mota perimetral que servirà com a pantalla acústica, lumínica i visual amb la marjal dels Moros tindrà tres metres d'altura com a mínim des de la rasant del terreny de la marjal, i també que es procedisca a l'aprovació de la solució de filtre verd proposada per mitjà del corresponent informe favorable de la Direcció General de Medi Natural, per tractar-se d'una condició imposada per la Confederació Hidrogràfica del Xúquer en l'autorització d'abocaments de Parc Sagunt.  
Per a això presenta un projecte modificat de jardineria i reg (versió 3.1), datat a l'abril de 2015, com a proposta preliminar d'actuacions.  
  
En este document argumenta la modificació del projecte de jardineria a causa de les desviacions respecte al que inicialment es preveu, tant de material disponible per a efectuar la mota perimetral, com la minoració del pressupost per a executar el projecte de jardineria inicial. Així mateix, incorpora els requeriments de l'Ajuntament de Sagunt respecte al projecte d'urbanització de la UE4 i els requeriments de l'autorització d'abocament en vigor.  
Respecte a l'execució de la mota, es proposa reduir el volum d'aportació de terres que requeriria l'execució de la proposta inicial, que consistia a elevar-la fins a tres metres des del nivell del sòl del viari de Parc Sagunt, a una elevació de tres metres respecte de la cota de la marjal, referint-se específicament al sector nord-est del polígon (vial pròxim al grau Vell), en presentar en este punt més diferència de cota entre el vial i la marjal, generant un desnivell molt major i no disposar de suficient material per a la seua execució.  
Tramitació administrativa i informes emesos:  
El 30 d'abril de 2015, l'òrgan promotor sol·licita la modificació del condicionant número 2 de la declaració d'impacte ambiental formulada per al projecte d'homologació i Pla Parcial Industrial del Sector Parc Empresarial Sagunt 1.  
El 14 de maig de 2015 se sol·licita informe la Subdirecció General de Medi Natural.  
El 28 de maig de 2015, la Subdirecció General de Medi Natural remet informe del Servei de Vida Silvestre en què es formulen les consideracions següents:  
 Mota perimetral: a fi de configurar la morfologia i dimensions de la mota definitiva, es necessita nova aportació de terra en determinats sectors en què a causa del llarg període transcorregut, esta és deficitària (especialment en el sector nord-est). A fi d'afavorir esta operació i minorar els costos d'adquisició i transport, el material pot obtindre's en determinats àmbits de l'espai natural, bé per mitjà d'excavació, bé per mitjà de retirada directa d'acumulaments realitzats a este efecte durant actuacions de restauració de làmines d'aigua.  
La localització dels esmentats enclavaments i l'estima de volums necessaris haurà de determinar-se en coordinació amb els tècnics del Servei de Vida Silvestre.  
 Talussos interiors i cubetes (o llits) de les llacunes: la profusa vegetació helofítica que ha colonitzat les llacunes d'infiltració de caràcter temporal (només dos de les més grans situades en el sector central poden considerar-se permanents) impedix l'accés a la làmina d'aigua que es genera amb les precipitacions i que afavorix l'aparició de focus de culícids (mosquits picadors) susceptibles de generar situacions de risc per a la salut pública. És necessari actuar, bé aprofundint les llacunes perquè siguen permanents, bé eliminant la vegetació periòdicament de manera que siguen accessibles al desenvolupament dels protocols de seguiment i control dels esmentats insectes. De forma anàloga, ha d'evitar-se la provisió de qualsevol tipus d'estructura susceptible d'entollar-se amb les precipitacions (escocells, arquetes, embornals, desguassos, etc.) i ser colonitzades per estos dípters.  
 També cal recordar la necessitat que es complisca el condicionant número 3 de la declaració d'impacte ambiental de data 5 de març de 2003 i, especialment, l'epígraf 3.2 afegit mitjançant Resolució de 20 d'octubre de 2011, del director general d'Avaluació Ambiental i Territorial, per la qual s'ordena la publicació de la resolució complementària a la declaració d'impacte ambiental corresponent al municipi de Sagunt, és a dir, «com a mesura de protecció del patrimoni es reitera l'obligació establida en la declaració d'impacte ambiental de data 5 de març de 2003 respecte al manteniment o rehabilitació de l'Alqueria de l'Advocat, havent d'executar-se en el termini màxim d'un any a partir de la data de la present resolució [?]». Este aspecte i el següent ja van ser posats en relleu en anteriors informes, l'últim de data 19 de juny de 2014.  
 Així mateix, cal insistir en la necessitat de fer complir el nou condicionant d de l'esmentada resolució, és a dir, «es procedirà a minimitzar l'impacte lumínic evitant la instal·lació de lluminàries de més de dos metres d'altura o substituint les lluminàries convencionals utilitzades per lluminàries de baixa intensitat i dispersió[?]».  
L'informe conclou que cal estimar favorablement la sol·licitud de modificació del condicionant 2 de la vigent declaració d'impacte ambiental, afegint un nou punt dins d'este en què s'especifique que l'elevació lineal que servirà com a pantalla acústica, lumínica i visual amb la marjal dels Moros tindrà tres metres d'altura com a mínim des de la rasant dels terrenys de l'esmentada marjal, segons l'esquema adjunt a la documentació, sempre que es complisquen els condicionants preesmentats en l'epígraf denominat «mota perimetral».  
Consideracions ambientals:  
El Projecte d'Homologació i Pla Parcial Industrial del Sector Parc Empresarial Sagunt 1 ha tingut diversos pronunciaments ambientals des de la declaració d'impacte ambiental formulada el 5 de març de 2003, i això és degut al fet que la seua ubicació junt amb una zona d'alta sensibilitat ambiental com és la marjal dels Moros implica que les condicions ambientals establides per a la seua execució exigisquen un seguiment permanent, ajustant les diverses modificacions que s'han anat produint a les corresponents correccions ambientals.  
La modificació que ara es planteja forma part d'este seguiment, ja que en no disposar de suficient volum de material de terres per a executar de manera completa una de les mesures correctores inicialment previstes, com és l'execució de la mota perimetral d'una altura de tres metres sobre la cota del viari de parc Sagunt, proposa que l'altura de l'esmentada mota es mantinga en tres metres respecte de la marjal i no respecte del viari, mantenint la seua funció de pantalla acústica, lumínica i visual de la marjal dels Moros.  
Esta modificació es referix al sector nord-est del polígon, és a dir, al vial corb pròxim al grau Vell, que és el tram on la marjal presenta cotes més baixes en relació amb el viari del polígon, ja que mantindre la mateixa proporcionalitat cota marjal-viari que en la resta del polígon, generaria un desnivell molt major i innecessari, d'acord amb el que s'informa del Servei de Vida Silvestre.  
En l'esmentat informe es realitzen una sèrie de puntualitzacions que s'han exposat anteriorment, referides tant a l'execució de la mota perimetral com a la necessitat de manteniment en les llacunes perquè siguen de caràcter permanent per mitjà de l'aprofundiment de les llacunes o per mitjà de l'eliminació periòdica de vegetació helofítica, evitant la proliferació de mosquits picadors.  
Així mateix, incidix en els condicionants establits en les resolucions ambientals prèvies referits al manteniment o rehabilitació de l'Alqueria de l'Advocat, i també al referent a les mesures correctores de l'impacte lumínic.  
Respecte d'això, cal assenyalar que les condicions establides en la declaració d'impacte ambiental del projecte, i també les resolucions complementàries modificatives posteriors emeses, s'han de complir en tots els seus termes.  
Per tot això, es considera ambientalment acceptable la modificació proposada sobre la mota perimetral en el sector nord-est del polígon amb les condicions que s'indiquen en l'informe del Servei de Vida Silvestre, i la solució de filtre verd proposada queda al criteri i aprovació de la Direcció General de Medi Natural.  
Consideracions jurídiques:  
L'article 13 del Decret 158/2015, de 18 setembre, del Consell, pel qual s'aprova el reglament orgànic i funcional de la Conselleria d'Agricultura, Medi Ambient, Canvi Climàtic i desenvolupament Rural atribuïx a la Direcció General de Medi Natural i Avaluació Ambiental la competència sobre avaluació ambiental estratègica i de projectes.  
  
Per tant, sobre la base de tot el que s'ha exposat més amunt, es formula la següent  
  
Resolució:  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que se li apliquen, la modificació del condicionant número 2 de la Resolució de 28 de febrer de 2005, complementària de la declaració d'impacte ambiental formulada per la directora general de Planificació i Gestió del Medi en data 5 de març de 2003 relativa a l'expedient 39/03-AIA del Projecte d'Homologació i Pla Parcial Industrial del Sector Parc Empresarial Sagunt 1 del Pla General d'Ordenació Urbana de Sagunt, a què s'afig el punt 2.1.b següent  
Condicionant 2.1.b  
L'elevació lineal de la mota que servirà com a pantalla acústica, lumínica i visual amb la marjal dels Moros tindrà tres metres d'altura com a mínim des de la rasant dels terrenys de l'esmentada marjal, segons esquema adjuntat a la documentació, sempre que es complisquen els condicionants precitats en l'epígraf denominat «mota perimetral» de l'informe del Servei de Vida Silvestre inclòs en la part expositiva de la present resolució.  
  
Segon  
Resultant d'aplicació tots els condicionants establits en la declaració d'impacte ambiental de 5 de març de 2003 i les resolucions complementàries de 28 de febrer de 2005 i d'11 de desembre de 2008, i també l'annex de 30 de gener de 2009, fent menció especial al condicionant 3 i 3.2 establit en estes respecte a la protecció del patrimoni historicoartístic, i també al condicionant d en relació amb les mesures per a minimitzar l'impacte lumínic.  
  
Tercer  
Notificar a les persones interessades que contra la present resolució, per no ser un acte de tràmit definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Quart  
Publicar en el Diari Oficial de la Comunitat Valenciana la present resolució, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.  
  
València, 24 de novembre de 2015. El director general de Medi Natural i d'Avaluació Ambiental: Antoni Marzo i Pastor.»  
  
València, 7 de gener de 2016. El director general de Medi Natural i d'Avaluació Ambiental: Antoni Marzo i Pastor.